Primele lecţii destinate preşcolarilor din grupa mare vor putea fi urmărite duminică, de la ora 12,00, pe platforma www.hubproedus.ro, anunță primarul general Gabriela Firea.

„Primăria Capitalei, prin Proedus, vine în sprijinul elevilor şi al părinţilor - lecţii şi exerciţii practice, la Şcoala TV.

Astăzi, de la ora 12,00, încep o serie de cursuri video în cadrul proiectului Şcoala Tv. Primele lecţii vor fi destinate preşcolarilor din grupa mare, care vor putea urmări o oră de matematică şi una de abilităţi practice. Lecţia va fi susţinută live, începând cu ora 12,00 pe platforma www.hubproedus.ro”, anunță Gabriela Firea pe pagina de Facebook.

Totodată, de săptămâna viitoare, şi elevii claselor primare vor putea urmări lecţii live, cu recapitulări, exerciţii practice şi informaţii din materia la zi.

Fiecare lecţie se va încheia cu teme pentru acasă pe care elevii le vor putea lucra împreună cu părinţii, arată sursa citată.